John Terry: - Barna mine elsker Messi
For selv om faren er fotballstjerne selv, er det en annen verdensstjerne som har truffet de to femåringene midt i hjertet: Lionel Messi. - Ungene mine elsker ham. Begge har Barcelona-trøyer med hans navn på ryggen, og de liker at jeg byttet trøye med ham etter et av de forrige møtene våre, sier Terry, ifølge den britiske avisen Telegraph.Onsdag 18.april møtes Chelsea og Barcelona til den første av to semifinaler i fotballens gjeveste turnering for klubblag. Det er en reprise av semifinalen for tre år siden, da spanjolene til slutt vant Champions League. De oppgjørene ble preget av kontroversielle dommeravgjørelser, men Terry er ikke ute etter revansj. Han ser heller på møtene som en mulighet til å få testet seg mot verdensstjerner som Messi. - Det er en glede å møte dem. Når du er ferdig og ser tilbake, har du fått testet deg mot de beste. Og det er helt klart for meg at han er den beste noen gang. Han er fantastisk individuelt, en bra person også, og er bra for sporten. For meg har han alt. Han er magisk, sier Terry.Midtstopperen mister sannsynligvis lørdagens seriekamp mot Wigan på grunn av to brukkne ribben. Han insisterer imidlertid på å spille semifinalen i FA-cupen mot Tottenham søndag 15. april. Nå motiveres Chelsea-spillerne av muligheten til å slå ut regjerende Champions League-mester Barcelona i semifinalen. - Vi vet det vil bli tøft. De er et fantastisk lag. Vi er også et godt lag, og vi har vist de siste to-tre månedene at vi er en hard nøtt for alle lag, mener 31-åringen. Chelsea har vunnet alle sine europacupkamper på hjemmebane denne sesongen. Terry mener London-klubbens sjanse ligger i å skaffe et bra resultat i det første oppgjøret. Og Messi - han må stoppes kollektivt, mener stopperkjempen. - Jeg skal ikke si at Messi kan bli stoppet, men kollektivt kan vi stoppe dem. Vi har vist det før på Stamford Bridge.
Tvillingene Georgie og Summer er nok gladere enn sin pappa, John Terry (31), for at Chelsea skal ut mot Barcelonas stjernegalleri i Champions League-semifinalen.